pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สถานเอกอัคราชทูต ณ กรุงโคลัมโบ ร่วมกับสถานกงสุลกิตติมศักดิ์ ณ กรุงมาเล์ อำนวยความสะดวกและส่งคนไทยที่ตกค้างในมัลดีฟส์ จำนวน 131 คน กลับประเทศไทยโดยเที่ยวบินของสายการบิน Maldivian Airlines [กระทรวงการต่างประเทศ]
วันอังคารที่ 5 พฤษภาคม 2563
สถานเอกอัคราชทูต ณ กรุงโคลัมโบ ร่วมกับสถานกงสุลกิตติมศักดิ์ ณ กรุงมาเล์ อํานวยความสะดวกและส่งคนไทยที่ตกค้างในมัลดีฟส์ จํานวน 131 คน กลับประเทศไทยโดยเที่ยวบินของสายการบิน Maldivian Airlines [กระทรวงการต่างประเทศ]
สถานเอกอัคราชทูต ณ กรุงโคลัมโบ ร่วมกับสถานกงสุลกิตติมศักดิ์ ณ กรุงมาเล์ อํานวยความสะดวกและส่งคนไทยที่ตกค้างในมัลดีฟส์ จํานวน 131 คน กลับประเทศไทย โดยเที่ยวบินของสายการบิน Maldivian Airlines
เมื่อวันที่ 4 พฤษภาคม 2563 สถานเอกอัครราชทูต ณ กรุงโคลัมโบ ร่วมกับสถานกงสุลกิตติมศักดิ์ประจําประเทศมัลดีฟส์ ได้จัดเที่ยวบินพิเศษของสายการบิน Maldivian Airlines นําคนไทยที่ตกค้างในมัลดีฟส์ จํานวน 131 คน เดินทางกลับประเทศไทย โดยส่วนใหญ่เป็นนักท่องเที่ยวที่ติดค้าง ผู้ไม่มีถิ่นพํานักถาวรในมัลดีฟส์ พนักงานรีสอร์ตและบริษัท ทั้งนี้ เที่ยวบินดังกล่าวจําเป็นต้องจํากัดจํานวนที่นั่งเนื่องจากเงื่อนไขด้านสาธารณสุขในขณะนี้
สําหรับผู้ที่ติดค้างเหลืออยู่ในมัลดีฟส์และศรีลังกา สถานเอกอัครราชทูตฯ จะจัดหาเที่ยวบินกลับไทยให้ท่านโดยเร็ว โดยคํานึงถึงระบบการกักตัวภายในประเทศไทยที่สามารถรองรับผู้เดินทางกลับประเทศในแต่ละวัน
ในชั้นนี้ หากท่านต้องการความช่วยเหลือเร่งด่วน โปรดติดต่อ +94 3070747 +94 3070748 และในกรณีของมัลดีฟส์ ท่านสามารถติดต่อกงสุลกิตติมศักดิ์ประจําประเทศมัลดีฟส์ได้อีกทางหนึ่ง ที่ +960 7398765 (สถานกงสุลกิตติมศักดิ์ไม่มีคนพูดภาษาไทยได้)
โปรดติดตามข้อมูลเกี่ยวกับเที่ยวบินกลับไทยได้จาก facebook ของสถานเอกอัครราชทูตฯ และสถานกงสุลกิตติมศักดิ์ฯ
รัฐบาลไทย-ข่าวทำเนียบรัฐบาล-นโยบายเร่งด่วนด้านการให้ความช่วยเหลือเกษตรกร
วันจันทร์ที่ 5 สิงหาคม 2562
นโยบายเร่งด่วนด้านการให้ความช่วยเหลือเกษตรกร
วันพฤหัสบดีที่ 1 สิงหาคม 2562
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
นโยบายเร่งด่วนด้านการให้ความช่วยเหลือเกษตรกรและพัฒนานวัตกรรม จะจัดพื้นที่การเกษตรให้สอดคล้องกับระบบบริหารจัดการน้ําและคุณภาพของดินตาม Agri-Map กําหนดเป้าหมายรายได้เกษตรกรในสินค้าสําคัญ เช่น ข้าว ยางพารา มันสําปะหลัง ปาล์ม อ้อย และข้าวโพด ส่งเสริมเกษตรพันธสัญญา แก้ไขปัญหาข้าวครบวงจร ส่งเสริมการใช้ยางพารา ลดต้นทุนการผลิต ควบคุมมาตรฐานการใช้สารเคมีหรือปุ๋ยเคมี ต่อยอดภูมิปัญญาชาวบ้านเพื่อสร้างผลิตภัณฑ์เกษตรแปรรูป เร่งศึกษาวิจัยและพัฒนาเทคโนโลยีการใช้กัญชา กัญชง และพืชสมุนไพรในทางการแพทย์ อุตสาหกรรมทางการแพทย์ และผลิตภัณฑ์อื่น ๆ เพื่อสร้างโอกาสทางเศรษฐกิจและการสร้างรายได้ของประชาชน โดยกําหนดกลไกการดําเนินงานที่รัดกุม
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมช.เกษตรฯ ลงพื้นที่ จ.บุรีรัมย์ และ จ.สุรินทร์ เพื่อเตรียมการก่อนที่เกษตรกรจะเริ่มฤดูกาลเพาะปลูกครั้งใหม่
วันศุกร์ที่ 31 มีนาคม 2560
รมช.เกษตรฯ ลงพื้นที่ จ.บุรีรัมย์ และ จ.สุรินทร์ เพื่อเตรียมการก่อนที่เกษตรกรจะเริ่มฤดูกาลเพาะปลูกครั้งใหม่
รมช.เกษตรฯ ลงพื้นที่ จ.บุรีรัมย์ และ จ.สุรินทร์ เพื่อเตรียมการก่อนที่เกษตรกรจะเริ่มฤดูกาลเพาะปลูกครั้งใหม่ และตรวจเยี่ยมการขับเคลื่อนการดําเนินงานตามแผนการผลิตและการตลาดข้าวครบวงจรและแผนปฏิบัติงานเกษตรอินทรีย์
นางสาวชุติมา บุณยประภัศร รัฐมนตรีช่วยว่าการกระทรวงเกษตรและสหกรณ์ เปิดเผยว่า วัตถุประสงค์ของการลงพื้น จ.บุรีรัมย์ และ จ.สุรินทร์ ที่ในครั้งนี้ เพื่อมาเตรียมการก่อนที่เกษตรกรจะเริ่มฤดูกาลเพาะปลูกครั้งใหม่ในเดือน พ.ค. - มิ.ย. นี้ ซึ่งปัจจุบันกระทรวงเกษตรและสหกรณ์มีแผนการผลิตและการตลาดข้าวครบวงจร โดยมีกระทรวงพาณิชย์เป็นฝ่ายเลขาฯ และกระทรวงเกษตรฯ รับผิดชอบด้านของการผลิต จึงเข้ามาดูกระบวนการผลิตทั้งในด้านคุณภาพและปริมาณเพื่อให้สอดคล้องกับความต้องการของตลาดที่กระทรวงพาณิชย์กําหนดขึ้น ซึ่งกระทรวงเกษตรฯ มีวิธีการดําเนินงาน โดยประสานกับหน่วยงานในพื้นที่เพื่อจัดทําแผนปฏิบัติงาน เพื่อให้ได้ผลผลิตตามที่คาดการเอาไว้
"กระทรวงเกษตรและสหกรณ์มุ่งส่งเสริมการทําเกษตรแบบแปลงใหญ่ และชี้ให้เห็นถึงความสําเร็จในการดําเนินการดังกล่าว โดยที่เกษตรกรมีการรวมกลุ่มกันและผลิตสินค้าที่มีประสิทธิภาพเพิ่มมากขึ้น อีกทั้งยังเป็นการลดต้นทุนการผลิตและเพิ่มผลผลิต ซึ่งทางรัฐบาลจะมีหน่วยงานต่าง ๆ เข้ามาให้ความรู้และความช่วยเหลือทั้งในเรื่องปัจจัยการผลิตที่จําเป็น รวมทั้งในเรื่องของแหล่งน้ํา และหากมีปัญหาอุปสรรคก็จะช่วยเข้าไปแก้ไข" นางสาวชุติมา กล่าว
อย่างไรก็ตาม นายกรัฐมนตรีให้ความสําคัญกับการทําแปลงใหญ่มาก และอยากให้มีการขยายตัวเพิ่มขึ้น เพราะเห็นความสําเร็จในปีที่ผ่านมา ทางกระทรวงเกษตรฯ จึงได้มีการปรับเกณฑ์การทําเกษตรแปลงใหญ่ นอกจากแปลงขนาด L แล้ว ยังมีขนาด S และ M โดยขนาด S คือ ให้เกษตรกรรวมกลุ่มกัน 30 คนขึ้นไปและมีพื้นที่ 300 ไร่ขึ้นไป เป็นต้น มุ่งขับเคลื่อนพัฒนาระบบส่งเสริมการเกษตรแบบแปลงใหญ่อย่างต่อเนื่องตามความต้องการของพื้นที่และเกษตรกร โดยแต่ละกลุ่มจะต้องมีผู้จัดการแปลง และผู้ดูแลในแต่ละเรื่อง อาทิ ด้านเมล็ดพันธุ์ ด้านศัตรูพืชโรคพืช ด้านเครื่องจักรกลการเกษตร และปุ๋ย โดยทั้ง 2 จังหวัดมีเกษตรมายื่นทําแปลงใหญ่เกินความคาดหมาย จึงได้มาดูว่าแต่ละกลุ่มมีความเข้มแข็งหรือมีศักยภาพหรือไม่ ตรงตามเป้าหมาย และมีแผนปฏิบัติงานอย่างไร
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รัฐมนตรีช่วยฯ สมชาย ร่วมแถลงข่าวเปิดตัวโครงการ ดาว เคมิคอล เพื่ออุตสาหกรรมยั่งยืน ระยะที่ 4 ส่งเสริมนวัตกรรม ขับเคลื่อนเศรษฐกิจหมุนเวียนในงานอุตสาหกรรม 4.0
วันเสาร์ที่ 4 สิงหาคม 2561
รัฐมนตรีช่วยฯ สมชาย ร่วมแถลงข่าวเปิดตัวโครงการ ดาว เคมิคอล เพื่ออุตสาหกรรมยั่งยืน ระยะที่ 4 ส่งเสริมนวัตกรรม ขับเคลื่อนเศรษฐกิจหมุนเวียนในงานอุตสาหกรรม 4.0
รัฐมนตรีช่วยฯ สมชาย ร่วมแถลงข่าวเปิดตัวโครงการ ดาว เคมิคอล เพื่ออุตสาหกรรมยั่งยืน ระยะที่ 4 ส่งเสริมนวัตกรรม ขับเคลื่อนเศรษฐกิจหมุนเวียนในงานอุตสาหกรรม 4.0
วันนี้ (3 สิงหาคม 61) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ร่วมงานแถลงข่าวโครงการ ดาว เคมิคอล เพื่ออุตสาหกรรมยั่งยืน ระยะที่ 4 ส่งเสริมนวัตกรรม ขับเคลื่อนเศรษฐกิจหมุนเวียนในยุคอุตสาหกรรม 4.0 โดยมี นายอภิจิณ โชติกเสถียร เลขาธิการสํานักงานมาตรฐานผลิตภัณฑ์อุตสาหกรรม นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม นายบรรจง สุกรีฑา รองอธิบดีกรมโรงงานอุตสาหกรรม นายณรงค์ บุณยสงวน รักษาการผู้อํานวยการสถาบันสิ่งแวดล้อมไทย และนายฉัตรชัย เลื่อนผลเจริญชัย ประธานบริหาร กลุ่มบริษัท ดาว ประเทศไทย ให้การต้อนรับ ณ ห้องชาเลนเจอร์ฮอลล์ 2-3 อิมแพ็ค เมืองทองธานี
รัฐมนตรีช่วยฯ สมชาย กล่าวว่า ประเทศไทยกําลังเตรียมพร้อมเข้าสู่อุตสาหกรรม 4.0 ผู้ประกอบการธุรกิจขนาดกลางและขนาดย่อม ถือเป็นกลุ่มสําคัญในการขับเคลื่อนเศรษฐกิจประเทศ การยกระดับมาตรฐานผู้ประกอบการสู่โรงงานอัจฉริยะ หรือ Smart Factory จะทําให้เกิดระบบการผลิตที่ใช้ทรัพยากรอย่างคุ้มค่าที่สุด และผู้ประกอบการต้องคํานึงถึงผลกระทบทางสิ่งแวดล้อมเป็นกรอบกําหนดให้เกิดการใช้ทรัพยากรอย่างคุ้มค่าและยั่งยืน
สําหรับโครงการ ดาว เคมิคอล เพื่ออุตสาหกรรมยั่งยืน ระยะที่ 4 กลุ่มบริษัท ดาว ประเทศไทย ได้ผสานความร่วมมือกับภาครัฐและองค์กรอิสระ เชื่อมโยงกับโครงการ "Big Brother พี่ช่วยน้อง" ของกระทรวงอุตสาหกรรม ซึ่งมีจุดมุ่งหมายเพื่อส่งเสริมธุรกิจขนาดกลางซึ่งมีจุดมุ่งหมายเพื่อส่งเสริมธุรกิจขนาดกลางและขนาดย่อม ในการพัฒนาศักยภาพและมาตรฐานอุตสาหกรรม ด้วยหลักการความยั่งยืนพัฒนาเพื่อสิ่งแวดล้อม โดยเฉพาะอย่างยิ่งมาตรฐานสิ่งแวดล้อม อาชีวอนามัย และความปลอดภัยในโรงงาน ซึ่งสอดคล้องกับยุทธศาสตร์ชาติ 20 ปี ในด้านการจัดการคุณภาพสิ่งแวดล้อม การเติบโตที่เป็นมิตรกับสิ่งแวดล้อม ลดมลพิษ และผลกระทบต่อสุขภาพของประชาชนและระบบนิเวศ
รัฐบาลไทย-ข่าวทำเนียบรัฐบาล-เกษตรฯ เดินหน้าบางระกำโมเดล กรมชลฯ จับมือหน่วยทหารในพื้นที่เปิดศูนย์ประสานงาน "โครงการบางระกำโมเดล 60"
วันพฤหัสบดีที่ 16 มีนาคม 2560
เกษตรฯ เดินหน้าบางระกําโมเดล กรมชลฯ จับมือหน่วยทหารในพื้นที่เปิดศูนย์ประสานงาน "โครงการบางระกําโมเดล 60"
เกษตรฯ เดินหน้าบางระกําโมเดล กรมชลฯ จับมือหน่วยทหารในพื้นที่เปิดศูนย์ประสานงาน "โครงการบางระกําโมเดล 60" เพื่อเร่งจัดสรรน้ําเกษตรกรในพื้นที่เริ่มปลูกข้าวนาปี 1 เม.ย.ได้ตามแผน
พล.อ.ฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยว่า ตามที่ได้มีนโยบายให้พื้นที่ลุ่มต่ําโดยเฉพาะ อ.บางระกํา จ.พิษณุโลก และพื้นที่ใกล้เคียง พื้นที่ประมาณ 265,000 ไร่ ซึ่งมีความเสี่ยงน้ําท่วมน้ําหลากในช่วง ส.ค. - ต.ค. 60 จําเป็นต้องเริ่มปลูกข้าวนาปีตั้งแต่วันที่ 1 เม.ย. 60 เพื่อเก็บเกี่ยวช่วง ส.ค. 60 ก่อนน้ําหลากเป็น "โครงการบางระกําโมเดล 60" นั้น ล่าสุดกรมชลประทานได้ร่วมกับฝ่ายทหารในพื้นที่เปิดศูนย์ประสานงาน "โครงการบางระกําโมเดล 60" ที่ ประตูระบายน้ําบ้านใหม่โพธิ์ทอง และประตูระบายน้ําบางแก้ว เพื่อคอยติดตามแก้ไขปัญหาการบริหารจัดการน้ําในเขตพื้นที่ อ.บางระบํา อ.กงไกรลาศ จ.สุโขทัย และ อ.พรหมพิราม จ.พิษณุโลก ซึ่งจะมีเจ้าหน้าที่ฝ่ายทหาร และฝ่ายปกครอง คอยรับเรื่องและแก้ไขปัญหาในพื้นที่ เพื่อให้มั่นใจว่ามีน้ําสนับสนุนการเพาะปลูกตามแผนที่วางไว้
นอกจากนี้ ยังได้นําเทคโนโลยีมาใช้ด้วย โดยติดตั้งกล้อง IP Camera เพื่อเฝ้าตรวจระบบการส่งน้ําเพาะปลูกจากแม่น้ําน่านเข้าสู่พื้นที่ "โครงการบางระกําโมเดล 60" ซึ่งจะส่งภาพแบบ Real Time ไปยัง Warroom ของฝ่ายทหาร อ.บางระกํา อ.พรหมพิราม อ.กงไกรลาศ อําเภอเมืองพิษณุโลก สํานักงานชลประทานที่ 3 และ Warroom ของจังหวัดพิษณุโลก เพื่อให้การบริหารจัดการและจัดส่งน้ําเข้าในพื้นที่เป็นไปตามแผน
รัฐบาลไทย-ข่าวทำเนียบรัฐบาล-ทส. จัดประชุมสัมมนาการปรับปรุงบทบาท ภารกิจ และโครงสร้างส่วนราชการ ภายในกระทรวงทรัพยากรธรรมชาติและสิ่งแวดล้อม
วันพฤหัสบดีที่ 27 กันยายน 2561
ทส. จัดประชุมสัมมนาการปรับปรุงบทบาท ภารกิจ และโครงสร้างส่วนราชการ ภายในกระทรวงทรัพยากรธรรมชาติและสิ่งแวดล้อม
ทส. จัดประชุมสัมมนาการปรับปรุงบทบาท ภารกิจ และโครงสร้างส่วนราชการ ภายในกระทรวงทรัพยากรธรรมชาติและสิ่งแวดล้อม
กระทรวงทรัพยากรธรรมชาติและสิ่งแวดล้อม จัดประชุมสัมมนาการปรับปรุงบทบาท ภารกิจ และโครงสร้างส่วนราชการ ภายในกระทรวงทรัพยากรธรรมชาติและสิ่งแวดล้อม เพื่อให้การปรับปรุงโครงสร้างของส่วนราชการในสังกัดเป็นไปอย่างมีประสิทธิภาพ สามารถสนองนโยบายการปฏิรูปประเทศ และเป็นไปตามข้อเสนอของ สํานักงาน ก.พ.ร. ที่ได้ตรวจแผนปฏิรูปองค์การของทุกส่วนราชการ ในตัวชี้วัดที่ 5.2 ของการประเมินส่วนราชการตามมาตรการปรับปรุงประสิทธิภาพในการปฏิบัติราชการ (มาตรา 44) ประจําปีงบประมาณ พ.ศ. 2561
เมื่อวันที่ 26 กันยายน 2561 พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ให้เกียรติเป็นประธานเปิดการประชุมสัมมนาการปรับปรุงบทบาท ภารกิจ และโครงสร้างส่วนราชการ ภายในกระทรวงทรัพยากรธรรมชาติและสิ่งแวดล้อม พร้อมมอบนโยบายการปรับปรุงบทบาท ภารกิจ และโครงสร้างส่วนราชการเพื่อการปฏิรูปบริหารจัดการทรัพยากรธรรมชาติและสิ่งแวดล้อม แก่ผู้เข้าร่วมประชุม ณ ห้องประชุมศักดิ์สิทธิ์ ตรีเดช อาคารกระทรวงทรัพยากรธรรมชาติและสิ่งแวดล้อม
การประชุมดังกล่าว มีการบรรยายหัวข้อ ดังนี้
- การปฏิรูปองค์การด้านทรัพยากรธรรมชาติและสิ่งแวดล้อม ด้วยการปรับบทบาทภารกิจและโครงสร้างของส่วนราชการ
- กรอบแนวทางการจัดทํา/ปรับปรุงโครงสร้างส่วนราชการ รองรับแผนยุทธศาสตร์ชาติระยะ 20 ปี และแผนปฏิรูปองค์การตามแนวทางสํานักงาน ก.พ.ร.
รัฐบาลไทย-ข่าวทำเนียบรัฐบาล-นรม.และรมว.กห.แสดงความเสียใจและสั่งช่วยเหลือครอบครัวผู้เสียชีวิตระหว่างพักกักตัวควบคุมโรค
วันจันทร์ที่ 22 มิถุนายน 2563
นรม.และรมว.กห.แสดงความเสียใจและสั่งช่วยเหลือครอบครัวผู้เสียชีวิตระหว่างพักกักตัวควบคุมโรค
พล.อ.ประยุทธ์ จันทร์โอชา นรม.และรมว.กห. ได้กล่าวแสดงความเสียใจกับครอบครัวของ นายพงษ์ศักดิ์ คิดค้า ที่เสียชีวิตระหว่างการเข้าพักรับการกักตัวควบคุมโรคของรัฐ
ณ สถานที่โรงแรมบางกอกเซ็นเตอร์ กทม. โดย นรม.และรมว.กห.ได้ขอให้ส่วนราชการที่เกี่ยวข้องให้การสนับสนุนช่วยเหลือและอํานวยความสะดวกญาติและครอบครัวผู้เสียชีวิตในการประกอบพิธีบําเพ็ญกุศลในภูมิลําเนา
ข้อมูลในขั้นต้นทราบว่า นายพงษ์ศักดิ์ฯ มีภูมิลําเนาอยู่ อ.ชุมพวง จว.นครราชสีมา เดินทางกลับมาจากประเทศญี่ปุ่นในเที่ยวบิน JAL031 เมื่อ 9 มิ.ย.63 โดยแพทย์ได้คัดกรองขั้นต้นแล้วพบว่าเป็นโรคหัวใจ มียารับประทานเพียงพอ 14 วัน และแจ้งว่าจะไปรับการรักษาต่อที่ จว.นครราชสีมา จากผลการตรวจเชื้อทั้งสองครั้งที่ผ่านมา ยืนยันไม่พบเชื้อ COVID-19 โดยในเช้าวันเดียวกันยังรับประทานอาหารปกติ คาดว่าเสียชีวิตในช่วงก่อนเที่ยง ซึ่งทีมแพทย์ได้ติดต่อวัดอุณหภูมิประจําวันและบริการอาหารกลางวันแต่ไม่ได้รับการติดต่อ เมื่อเปิดห้องพักเข้าไปไม่พบสัญญาณชีพ คาดว่าหัวใจล้มเหลว ซึ่งอยู่ระหว่างการพิสูจน์ทราบจาก รพ.ตํารวจ ถึงสาเหตุที่แท้จริงของการเสียชีวิต ทั้งนี้ได้ประสานญาติผู้เสียชีวิตทราบแล้ว
รัฐบาลไทย-ข่าวทำเนียบรัฐบาล-สธ. ย้ำลูกจ้างทุกคนต้องได้รับค่าจ้างไม่น้อยกว่าแรงงานขั้นต่ำ
วันพฤหัสบดีที่ 17 พฤษภาคม 2561
สธ. ย้ําลูกจ้างทุกคนต้องได้รับค่าจ้างไม่น้อยกว่าแรงงานขั้นต่ํา
กระทรวงสาธารณสุข ย้ําหน่วยบริการในสังกัด ให้ลูกจ้างทุกคนต้องได้รับค่าจ้างไม่น้อยกว่าค่าจ้างแรงงานขั้นต่ํา พร้อมเร่งหารือการบรรจุลูกจ้างเป็นพนักงานกระทรวงสาธารณสุข
วันที่ (16 พฤษภาคม 2561) ที่กระทรวงสาธารณสุข ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมด้วยนายแพทย์เจษฎาโชคดํารงสุข ปลัดกระทรวงสาธารณสุขให้สัมภาษณ์ภายหลังประชุมร่วมกับแกนนํากลุ่ม ลูกจ้างชั่วคราวและพนักงานกระทรวงสาธารณสุข ว่า ได้กําชับให้หน่วยบริการในสังกัด ดูแลการจ้างลูกจ้าง ต้องได้รับค่าจ้างให้ไม่น้อยกว่าอัตราค่าจ้างขั้นต่ําที่กระทรวงแรงงานกําหนด สําหรับการพิจารณาให้ลูกจ้างชั่วคราว ลูกจ้างเหมารายเดือน รายวัน ให้ได้รับการบรรจุเป็นพนักงานกระทรวงสาธารณสุขนั้น กระทรวงฯ จะตรวจสอบรายละเอียด และนําเข้าวาระที่ประชุมคณะกรรมการพนักงานกระทรวงสาธารณสุข (กพส.) เพื่อพิจารณากรอบอัตรา งบประมาณที่ใช้ และเสนอต่อผู้บริหารในการปรับการบรรจุเป็นพนักงานกระทรวงสาธารณสุข ส่วนการพิจารณาจัดจ้างพนักงานกระทรวงสาธารณสุขด้วยเงินงบประมาณของรัฐบาลโดยตรง ไม่ใช้เงินบํารุงของโรงพยาบาลหรือหน่วยบริการ จะรับไปหารือกับกระทรวงการคลัง และกพ. ต่อไป
ศาสตราจารย์คลินิก เกียรติคุณ นายแพทย์ปิยะสกลกล่าวต่อว่า การหารือร่วมกันในครั้งนี้เพื่อให้กระทรวงสาธารณสุขเกิดสิ่งที่ดี ซึ่งทุกคนเป็นคนของกระทรวงจะร่วมมือกันทํางานตามเป้าหมายของกระทรวงสาธารณสุขคือ ประชาชนสุขภาพดี เจ้าหน้าที่มีความสุข เพื่อให้ระบบสุขภาพยั่งยืน และนัดหมายร่วมประชุมติดตามความคืบหน้าอีก 3 เดือน ในวันที่ 15 สิงหาคม 2561 ระหว่างนี้ให้คณะทํางานทั้ง 2 ฝ่ายหาข้อมูลประกอบการพิจารณา เพื่อนําไปสู่การแก้ไขปัญหาดังกล่าว
*********************************16 พฤษภาคม 2561
รัฐบาลไทย-ข่าวทำเนียบรัฐบาล-ศบค.แจงไม่พบผู้ติดเชื้อในประเทศครบ 14 วัน แต่ยังไม่สามารถวางใจได้ ย้ำปฏิบัติตามมาตรการป้องกันโควิด-19 ต่อเนื่อง เผยจัดระเบียบแหล่งท่องเที่ยวแบบ New Normal ชายหาดริมทะเลเป็น 4 กลุ่ม
วันจันทร์ที่ 8 มิถุนายน 2563
ศบค.แจงไม่พบผู้ติดเชื้อในประเทศครบ 14 วัน แต่ยังไม่สามารถวางใจได้ ย้ําปฏิบัติตามมาตรการป้องกันโควิด-19 ต่อเนื่อง เผยจัดระเบียบแหล่งท่องเที่ยวแบบ New Normal ชายหาดริมทะเลเป็น 4 กลุ่ม
ศบค.แจงไม่พบผู้ติดเชื้อในประเทศครบ 14 วัน แต่ยังไม่สามารถวางใจได้ ย้ําปฏิบัติตามมาตรการป้องกันโควิด-19 ต่อเนื่อง เผยจัดระเบียบแหล่งท่องเที่ยวแบบ New Normal ชายหาดริมทะเลเป็น 4 กลุ่ม
วันนี้ (8 มิ.ย. 63) เวลา 11.30 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษก ศบค. ตอบคําถามสื่อมวลชนผ่านโซเชียลมีเดียช่วงการแถลงข่าวของศูนย์ข่าวโควิด-19 และสรุปสาระสําคัญ ดังนี้
โฆษก ศบค. เผยถึงการปรับเปลี่ยนแถลงสถานการณ์ประจําวันและมาตรการในการควบคุมสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) เนื่องจากขณะนี้ประเทศไทยอยู่ระหว่างการผ่อนคลายมาตรการระยะที่ 3 จํานวนตัวเลขผู้ป่วยติดเชื้อลดลงอย่างต่อเนื่อง รวมถึงประชาชนให้ความร่วมมือในการปฏิบัติตามมาตรการดูแลสุขอนามัยอย่างดี จึงจะปรับเปลี่ยนการแถลงสถานการณ์ประจําวัน ณ ศบค. โถงกลาง ตึกสันติไมตรี ทําเนียบรัฐบาล เป็นแถลงในวันจันทร์ วันพุธ และวันศุกร์ และมอบหมายให้ แพทย์หญิงพรรณประภา ยงค์ตระกูล ผู้ช่วยโฆษก ศบค. แถลงสถานการณ์ประจําวัน ณ ศบค. กระทรวงสาธารณสุข ในวันอังคารและวันพฤหัสบดี และอาจงดการแถลงสถานการณ์ประจําวันในวันเสาร์และอาทิตย์ แต่มีการนําเสนอข้อมูลผ่านช่องทาง เว็บไซต์/Facebookไทยคู่ฟ้า และ Facebook ศูนย์ข้อมูล COVID-19 อย่างไรก็ตาม หากมีสถานการณ์เร่งด่วนจะมีการแถลงสถานการณ์ในช่วงเวลาที่เหมาะสม
นอกจากนี้ โฆษก ศบค. กล่าวถึงการเตรียมผ่อนคลายมาตรการระยะที่ 4 หากมีการเปิดกิจการ/กิจกรรม ที่จัดอยู่ในกลุ่มเสี่ยง รวมถึงการเดินทางระหว่างจังหวัดอย่างเสรี ในการนี้ นายกรัฐมนตรีในฐานะผู้อํานวยการ ศบค. ได้หารือถึงการจัดระเบียบแหล่งท่องเที่ยวแบบ New Normal โดยเฉพาะแหล่งท่องเที่ยวชายหาด ริมทะเล โดยจําแนกออกเป็น 4 กลุ่มด้วยกัน ได้แก่ กลุ่มที่ 1 สามารถให้กิจการร้านอาหารริมชายหาดที่ไม่สามารถลงเล่นน้ําทะเลเปิดให้บริการได้ กลุ่มที่ 2 สามารถให้มีร้านค้าปลีกย่อย แผงร้านค้า ร้านค้ารถเข็น ให้บริการได้บริเวณชายหาดที่ไม่สามารถลงเล่นน้ําทะเลได้ โดยจะต้องมีการจัดระเบียบ กลุ่มที่ 3 พื้นที่ชายหาดที่สามารถลงเล่นน้ําทะเลได้ ไม่อนุญาตให้มีร้านค้า แต่ประชาชนสามารถนําอาหารมาเองได้ และ กลุ่มที่ 4 พื้นที่ชายหาดสาธารณะที่สามารถลงเล่นน้ําทะเลได้ และไม่อนุญาตให้มีร้านค้าหรือนําอาหารเข้ามาในพื้นที่ ทั้งนี้ จะต้องมีความร่วมมือจากทั้ง 3 ภาคส่วนด้วยกัน คือ ประชาชนผู้เข้าใช้บริการ ผู้ประกอบกิจการ/กิจกรรม และภาครัฐที่ทําหน้าที่ตรวจสอบดูแล
โฆษก ศบค. กล่าวเพิ่มเติมว่า แม้จะไม่พบผู้ติดเชื้อภายในประเทศครบ 14 วันแล้ว แต่ยังไม่สามารถวางใจได้ เนื่องจากการรายงานที่ผ่านมาพบว่ามีผู้ติดเชื้อบางรายที่ไม่แสดงอาการภายใน 14 วัน ฉะนั้นการปฏิบัติตามมาตรการต่าง ๆ เพื่อป้องกันการแพร่ระบาดของโควิด-19 ยังคงต้องปฏิบัติอย่างต่อเนื่อง สิ่งสําคัญคือการได้รับความร่วมมือจากพี่น้องประชาชน ที่จะทําให้เราสามารถเข้าสู่การผ่อนคลายระยะต่อไปได้
..........................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สถานเอกอัครราชทูต ณ บันดาร์เสรีเบกาวันจัดกิจกรรม “บริจาคโลหิต” ให้แก่โรงพยาบาล ราชา อิสตรี เป็งงีรัน อานัก ซาเลฮา เพื่อช่วยเหลือผู้ป่วยในสถานการณ์ฉุกเฉิน  [กระทรวงการต่างประเทศ]
วันเสาร์ที่ 30 พฤษภาคม 2563
สถานเอกอัครราชทูต ณ บันดาร์เสรีเบกาวันจัดกิจกรรม “บริจาคโลหิต” ให้แก่โรงพยาบาล ราชา อิสตรี เป็งงีรัน อานัก ซาเลฮา เพื่อช่วยเหลือผู้ป่วยในสถานการณ์ฉุกเฉิน  [กระทรวงการต่างประเทศ]
สถานเอกอัครราชทูต ณ บันดาร์เสรีเบกาวันจัดกิจกรรม “บริจาคโลหิต” ให้แก่โรงพยาบาล ราชา อิสตรี เป็งงีรัน อานัก ซาเลฮา เพื่อช่วยเหลือผู้ป่วยในสถานการณ์ฉุกเฉิน
เมื่อวันที่ 28 พฤษภาคม 2563 สถานเอกอัครราชทูตได้จัดกิจกรรม “บริจาคโลหิต” ให้แก่โรงพยาบาล ราชา อิสตรี เป็งงีรัน อานัก ซาเลฮา (Raja Isteri Pengiran Anak Saleha Hospital) เพื่อนําไปช่วยเหลือผู้ป่วยในสถานการณ์ฉุกเฉิน ณ ศูนย์บริจาคโลหิต โรงพยาบาล ราชา อิสตรี เป็งงีรัน อานัก ซาเลฮา (Blood Donation Centre, Raja Isteri Pengiran Anak Saleha Hospital) ตั้งแต่เวลา 8.00-12.00 น. และ 13.30-16.30 น.
ในโอกาสนี้ นางสาววันทนีย์ วิพุธวงศ์สกุล เอกอัครราชทูต เป็นประธานในพิธีเปิดรับการบริจาคโลหิต พร้อมทั้งเยี่ยมเยียนและให้กําลังใจแก่ผู้บริจาคโลหิตที่มีทั้งชุมชนไทยในบรูไน ชาวบรูไนและชาวต่างชาติที่พํานักอาศัยในบรูไนที่เป็นพันธมิตรที่ดีกับสถานเอกอัครราชทูต (Friends of Thailand) จํานวน 31 คน โดยมีนาย Hj Abdul Khalid As'ari bin Hj Azahari ประธานเจ้าหน้าที่บริหาร-แพทยศาสตร์ (Chief Executive Officer-Medicine) นาย Abdol Hazis bin Hj Ahad รักษาการประธานเจ้าหน้าที่บริหารโรงพยาบาล RIPAS (Acting CEO RIPAS) Dr. Hjh Surita binti Hj Mohd Taib รักษาการอธิบดีกรมการบริการห้องปฏิบัติการ (Department of Laboratory Services) และ นาง Chong Kim Moi หัวหน้าศูนย์บริจาคโลหิต (Blood Donation Centre) ให้การต้อนรับเอกอัครรราชทูต และนําเยี่ยมชมห้องบริจาคโลหิตและห้องปฏิบัติการทางเทคนิคของศูนย์บริจาคโลหิตโดยเอกอัครราชทูตได้นําขนมไทยจากทําเนียบเอกอัครราชทูตและน้ําผลไม้ดอยคําด้วยอภินันทนาการจาก คุณกีรติ ศรีลิโก ไปมอบให้กับผู้บริจาคโลหิตทุกคน
นอกจากนี้ เอกอัครราชทูตได้นําอาหารไทยไปมอบให้แก่คณะแพทย์ พยาบาล และเจ้าหน้าที่ศูนย์บริจาคโลหิต โรงพยาบาล ราชา อิสตรี เป็งงีรัน อานัก ซาเลฮา เพื่อแสดงความขอบคุณในการปฏิบัติหน้าที่อย่างดีเยี่ยมด้วยความอดทนและเสียสละในการดูแลผู้ป่วย โดยเฉพาะในช่วงการแพร่ระบาดของไวรัส COVID-19
สถานเอกอัครราชทูตได้จัดกิจกรรม “บริจาคโลหิต” เป็นครั้งที่ 2 ภายหลังจากที่มีการจัดครั้งแรก เมื่อวันที่ 13 พฤศจิกายน 2562 ณ สถานเอกอัครราชทูต ตามโครงการจิตอาสาพระราชทาน ประจําปีพุทธศักราช 2562 ด้วยสํานึกในพระมหากรุณาธิคุณที่พระบาทสมเด็จพระปรเมนทรรามาธิบดีศรีสินทร มหาวชิราลงกรณ พระวชิรเกล้าเจ้าอยู่หัวพระราชทานโครงการจิตอาสาพระราชทานตามแนวพระราชดําริ “เราทําความ ดี ด้วยหัวใจ” ด้วยทรงมุ่งหวังให้พสกนิกรทุกหมู่เหล่ามีความสมัครสมานสามัคคี ร่วมมือ ร่วมใจ ประกอบกิจกรรมสาธารณะ เพื่อประโยชน์สุขของชุมชนส่วนรวม โดยไม่หวังผลตอบแทน
รัฐบาลไทย-ข่าวทำเนียบรัฐบาล-กระทรวงเกษตรฯ มุ่งหวังเพิ่มคุณภาพและมาตรฐานของนมโรงเรียนให้สูงขึ้น พร้อมจัดสรรโควตาให้เกิดความเป็นธรรม
วันศุกร์ที่ 7 เมษายน 2560
กระทรวงเกษตรฯ มุ่งหวังเพิ่มคุณภาพและมาตรฐานของนมโรงเรียนให้สูงขึ้น พร้อมจัดสรรโควตาให้เกิดความเป็นธรรม
กระทรวงเกษตรฯ มุ่งหวังเพิ่มคุณภาพและมาตรฐานของนมโรงเรียนให้สูงขึ้น พร้อมจัดสรรโควตาให้เกิดความเป็นธรรม โปร่งใสกับผู้ประกอบการ เพื่อประโยชน์แก่นักเรียน เกษตรกร และสหกรณ์
พลเอก ฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยว่า ได้กําหนดแผนงานให้ปี 2560 ในการเร่งแก้ไขปัญหาน้ํานมดิบล้นตลาดในช่วงปิดเทอม 2/2559 เพื่อลดความเดือดร้อนต่อเกษตรกรผู้เลี้ยงโคนมทั่วประเทศ และยังต้องการให้มีการเพิ่มคุณภาพ และมาตรฐานของนมโรงเรียนให้สูงขึ้น เพื่อให้เด็กนักเรียนได้ดื่มนมคุณภาพ อีกทั้งยังเตรียมปรับวิธีการจัดสรรโควตาให้เกิดความเป็นธรรม โปร่งใสกับผู้ประกอบการ เพื่อประโยชน์แก่นักเรียน เกษตรกร และสหกรณ์ โดยได้มอบหมายให้ อ.ส.ค. เร่งดําเนินการในเรื่องดังกล่าว
ดร.ณรงค์ฤทธิ์ วงศ์สุวรรณ ผู้อํานวยการองค์การส่งเสริมกิจการโคนมแห่งประเทศไทย (อ.ส.ค.) กล่าวเพิ่มเติมว่า ตามที่รัฐมนตรีว่าการกระทรวงเกษตรและสหกรณ์ (พลเอก ฉัตรชัย สาริกัลยะ) มีนโยบายในการเพิ่มคุณภาพและมาตรฐานนมโรงเรียนให้สูงขึ้น ภายในปี 2560 ตลอดจนให้มีการปรับเปลี่ยนวิธีการจัดสรรโควตานมโรงเรียนให้เกิดความเป็นธรรม โปร่งใส และตอบสนองความต้องการและประโยชน์แก่นักเรียน เกษตรกร และสหกรณ์อย่างยั่งยืน โดยทาง อ.ส.ค. ได้เร่งดําเนินการขับเคลื่อนอย่างต่อเนื่อง และในปีที่ผ่านมาการยกระดับคุณภาพมาตรฐานของน้ํานมดิบ ได้ผ่านมาตรฐานและเกณฑ์ที่ตั้งไว้ ทั้งในเรื่องของแข็งในน้ํานม องค์ประกอบน้ํานม และเรื่องความสะอาดของน้ํานม เป็นต้น
สําหรับแนวทางการยกระดับในช่วงต่อไป คือ เทอม 1/2560 จะต้องยกระดับให้เพิ่มมากขึ้น ซึ่งรัฐมนตรีว่าการกระทรวงเกษตรและสหกรณ์ ได้กําหนดเป็นนโยบายและสั่งการในที่ประชุมผู้บริหารระดับสูงของกระทรวงเกษตรและสหกรณ์ เนื่องจากปริมาณน้ํานมดิบในช่วงปิดเทอมจะมีปัญหาทุกปี ทั้งนี้ ปลัดกระทรวงเกษตรและสหกรณ์ (นายธีรภัทร ประยูรสิทธิ) ในฐานะประธาน Milk Board จึงได้มอบหมายให้ อ.ส.ค.ดําเนินการจัดการประชุมกับผู้ประกอบการเรื่องการบริหารจัดการน้ํานมดิบ โดยเฉพาะอย่างยิ่งน้ํานมดิบที่ทํา MOU ไว้ ซึ่งมีอยู่ 3 ส่วนด้วยกัน คือ 1) นมโรงเรียน 2) นมพาณิชย์ และ 3) ผู้ประกอบการที่ใช้นมผงนําเข้า จะต้องมีความชัดเจนมากยิ่งขึ้น โดยให้ผู้ประกอบการดูแลน้ํานมดิบในช่วงปิดเทอม ซึ่งผู้ประกอบการที่ผลิตนมพาสเจอไรซ์ ต้องนํานมไปผลิตเป็นนม UHT และจะมีกรรมการไปตรวจรับรองเพื่อติดตามประเมินผลว่ามีการดําเนินการจริงตามที่ได้ลงนาม MOU ไว้
“ในเรื่องการเตรียมการในช่วงเปิดเทอม ไม่ว่าจะเป็นในเรื่องการขนส่ง การเก็บรักษา เพื่อไม่ให้นักเรียนได้รับนมที่ไม่มีคุณภาพ ทาง อ.ส.ค. จะเร่งดําเนินการขับเคลื่อนกระบวนการต่าง ๆ โดยใช้เครือข่ายของกระทรวงเกษตรฯ เอง ไม่ว่าจะเป็น Single Command ผู้ตรวจกระทรวงเกษตรและสหกรณ์ หรือกรมปศุสัตว์ เพื่อร่วมมือกันในการบริหารจัดการให้เป็นไปตามนโยบายของรัฐมนตรีว่าการกระทรวงเกษตรและสหกรณ์ต่อไป” ดร.ณรงค์ฤทธิ์ กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai